Lav et referat af nedenstående tekst:

Tekst:
Fem meter højt, tre meter i diameter og en vægt på seks ton ovenpå et fundament af 20 ton hvide muslingeskaller. Så imponerende er dette års juleinstallation i gårdhaven i Utzon Center. Installationen står mellem 15 træer og skaber et imponerende julelandskab. - Jeg er vild med, at vi har skabt en eventyrlig stemning i gården til den sidste bygning, Jørn Utzon tegnede. Vi har brug for lys og gode historier at varme os på her i den nordiske vinter, siger Lasse Andersson, kreativ direktør på Utzon Center. Installationen er designet af københavnerbaserede ADEPT, som også var arkitekturfirmaet bag Fjordparken i Aalborg. Materialet er lyst letvægtsbeton og er leveret af H+H Denmark, mens AV Center har leveret lyskilderne efter Utzon Centers design. Lysene skifter farve og skaber magi og mønstre gennem mellemrummene. Lysinstallationen markerer starten på konkurrencen "Nordjyllands bedste juleudsmykning", og så giver den en smuk afrunding på Utzon100-året, hvor Utzon Center har udstillet og afholdt events både i Aalborg og resten af verden.

Referat:
Utzon100-året slutter af med kæmpe lysinstallation på 26 tons.